## Rješenje ustavnog suda Republike Hrvatske broj U-II-170/1991 od 12. svibnja 1992.

### NN 35/1992 (19.6.1992.), Rješenje ustavnog suda Republike Hrvatske broj U-II-170/1991 od 12. svibnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 12. svibnja 1992. godine
donio je ovo

## RJEŠENJE

### ustavnog suda Republike Hrvatske broj U-II-170/1991 od 12. svibnja 1992.

Odbacuje se prijedlog za pokretanje postupka za ocjenu ustavnosti i
zakonitosti Odluke o poslovnim prostorijama Skupštine općine Split (Službeni
glasnik općine Split, br. 9/91).

Ovo rješenje objavit će se u "Narodnim novinama" i u Službenom
glasniku općine Split.

**Obrazloženje**

Odlukom navedenom u izreci, Skupština općine Split je - kao što je izrijekom
navedeno u njezinom članku utvrdila uvjete, način korištenja i davanja
u zakup onih poslovnih prostorija na kojima općina Split ima pravo korištenja,
te je utvrdila visinu zakupnine, pravo i obveze ugovornih stranaka i prestanak
zakupnog odnosa na tim prostorijama.

Pero Pirjać iz Splita predlaže da se pokrene postupak za ocjenu ove
Odluke, te da se poništi, budući da je suprotna Ustavu i zakonu.

Ustavni sud Republike Hrvatske nije nadležan da se upušta u raspravljanje
i da odlučuje o meritumu osporene, Odluke iz slijedećih razloga.

Zakon o poslovnim zgradama i prostorijama ("Službeni list",
br. 43/65. - preč. tekst. 57/65. i "Narodne novine". br. 52/71)
osigurava općinskoj skupštini mogućnost da regulira određene odnose u oblasti
korištenja poslovnog prostora. Izvan taksativno navedenih ovlaštenja (odredbe
članaka 5, 6. 46) općinska skupština ne može obvezivati sve građane i uređivati
odnose vezane uz sav poslovni prostor na podrućju općine. Svi ostali odnosi
u toj oblasti, a koji nisu obuhvaćeni zakonskom regulacijom, prepušteni
su dispoziciji ugovornih stranaka.

Donoseći osporeni akt općinska skupština nije odlučivala temeljem spomenutih
zakonskih ovlaštenja, već je odlučivala kao zakupodavac, kao jedna od ugovornih
stranaka, koja je javno obznanila uvjete pod kojima će svoj poslovni prostor
davati u zakup ili će ga i dalje zadržati, u ranije zasnovanom zakupu.
Ukoliko potencijalni zakupci ne prihvate uvjete, ugovor o zakupu neće biti
zaključen. Ako, pak, postojeći zakupci ne žele prihvatiti nove uvjete,
jer vrijeđaju njihova ranijim ugovorom stečena prava, spor će se rješavati
u redovitom sudskom postupku.

Prema ocjeni ovog Suda, osporeni akt nije opći akt, akt opće obaveznog
karaktera, koji djeluje prema svima i odnosi se na sve. Stogase može podvesti
pod pojam propisa iz članka 125. alineja2. Ustava Republike Hrvatske, kojim
je određena nadležnostovog Suda. To istovremeno znači da Ustavni sud, nije
nadležan odlučivati o suglasnosti osporenog akta sa Ustavom i zakonom.

Zbog toga je, primjenom članka 26. Ustavnog zakona o Ustavnom sudu Republike
Hrvatske ("Narodne novine", br. 13/91), odlučeno kao u stavku
1. izreke ovog rješenja, dok je odluka o objavljivanju zasnovana na odredbi
članka 20. istog Zakona

Broj : U-II-170/ 1991

Zagreb. 12. svibnja 1992.

USTAVNI SUD REPUBLIKE HRVATSKE

Zamjenjuje predsjednika sudac

**Ante Jelavić, v. r.**

Rješenje, NN 35/1992-929
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)